cyanic-selkie/wikianc huggingface dataset:
கருப்புத் திரைப்படம்
கல்வியாளர் 'ரோமி கிராஃபோர்ட்' கூறுகையில், 'ஒரு கருப்பு படம் என்பது ஒரு திரைப்பட வேலை என்று நான் நினைக்கிறேன், இது ஆப்பிரிக்க-அமெரிக்கர்கள் அல்லது ஆப்பிரிக்காவில் இருந்து புலம்பெயர்ந்த கறுப்பினத்தவர்கள் திரைப்படத் தயாரிப்பு நடைமுறை மற்றும் தொழில் ஆகியவற்றுக்கு உள்ள உறவை ஒருவிதத்தில் கணக்கில் எடுத்துக்கொள்ளும் ஒரு திரைப்பட வேலை என்று நான் நினைக்கிறேன்' என்றார்.
மேற்கோள்கள்
பகுப்பு:திரைப்பட வகைகள்
திருவள்ளுவரின் சமுதாயச் சீர்திருத்தங்கள் (நூல்)
நூலின் நோக்கம்
இந்நூலின் நோக்கத்தை நூலாசிரியர் பின்வருமாறு விளக்குகிறார்: "தனிமனிதனை முதன்மைப்படுத்திப் பல்வேறு வாழ்க்கை நெறிமுறைகளை வரையறுத்து வழங்கிய திருவள்ளுவர், சமுதாயத்தை ஒரு கூறாகக் கொண்டும் பல்வேறு வாழ்க்கை நெறிமுறைகளை வரையறுத்து வழங்கியுள்ளார். ஒரு சில தனி மனித நெறிமுறைகளும் சமுதாய நெறிமுறைகளின் வட்டத்திற்குள் வந்து அமைந்து விரிந்த பொருள் தந்து நிற்கும்...
சமுதாய நெறிமுறைகளை வரையறுக்கும்போது, சமுதாயங்களில் காணும் சீர்கேடுகளையும் - சீர் நெறிகள் எனக் கருதப்பட்ட சீர்கேடுகளையும் - துணிந்து களைய முற்பட்டால்தான், மனித சமுதாயத்தை மேம்படுத்த முடியும் என உணர்ந்த திருவள்ளுவர், அந்தச் சீர்கேடுகளைக் களையும் பணியைத் துணிவோடு மேற்கொண்டுள்ளார். அவையனைத்தும் அவருடைய சீர்திருத்தங்களாக - சமுதாயச் சீர்திருத்தங்களாக - வள்ளுவத்தில் இழையோடி உள்ளன.
அந்தச் சமுதாயச் சீர்திருத்தங்களை இனம் கண்டு, அவற்றுள் சிலவற்றை முன்வைத்து, இன்றைய சமுதாயத்தைச் சீர்திருத்தும் நோக்கோடு உருவாக்கம் பெற்றதே திருவள்ளுவரின் சமுதாயச் சீர்திருத்தங்கள் என்னும் இந்த ஆய்வு நூல். (பக்கம்: 4)"
நூலின் உள்ளடக்கம்
திருவள்ளுவர் சமுதாயத்தின் பல்வேறு துறைகளில் சீர்திருத்தம் கொணர விழைந்தார். அத்துறைகளை ஒவ்வொன்றாக இனம் கண்டு அவற்றை நூலாசிரியர் கீழ்வருமாறு வரிசைப்படுத்துகிறார்:
1. காதல் மணம் 2. பாலியல் உணர்வும் கட்டுப்பாடும் 3. ஒருவனுக்கு ஒருத்தி 4. பெண்ணின விழிப்புணர்வு 5. துறவு வாழ்க்கை 6. எல்லார்க்கும் எல்லாம் 7. ஊனமுற்றோர் மறுவாழ்வு 8. மன்னிக்க முடியாத குற்றங்கள் 9. வருணப் பகுப்பும் மாற்றுக் கருத்தும் 10. புராணக் கற்பனையும் புதிய பார்வையும் 11. வன்முறை எதிர்ப்பு
நூலிலிருந்து ஒரு பகுதி
வருணப் பகுப்பும் மாற்றுக் கருத்தும் என்ற தலைப்பில் நூலாசிரியர், திருவள்ளுவர் சமுதாயத்தில் அனைவரும் சமமே என்றும், சாதி இன அடிப்படையில் உயர்வுதாழ்வு கற்பித்தல் தவறு என்றும் எண்பித்து, சீர்திருத்த வழியைக் காட்டுவதைப் பின்வருமாறு விளக்குகின்றார்:
"''மாமனிதராகிய திருவள்ளுவரிடம் ஓர் உயர்ந்த போக்கு காணப்படுகின்றது; மனிதத்திற்கு முரண்பாடான தத்துவப் போக்குகள் காணப்பட்டால், அவற்றைச் சுட்டி எதிர்க்காமல், அவற்றின் குறைகளைச் சுட்டாமல், அவற்றிற்கான மாற்றுக்கருத்தைப் பக்குவமாக வழங்குவது என்பதுதான் அந்தப் போக்கு. அந்தப் போக்கை, மனிதத்திற்கு முரண்பட்ட வருணாசிரமத் தத்துவங்களை எதிர்க்கும் நோக்கிலும் திருவள்ளுவர் பின்பற்றியுள்ளார்.
ஆரியர்கள் தங்களை உயர்த்திக் கொள்வதற்குக் கையாண்ட உத்திகளுள் ஒன்று, கடவுள் பற்றிய தத்துவங்கள்; கடவுள் சார்ந்த தத்துவங்களில், பின்வரும் அடிப்படைகளைக் கருத்தில் கொள்ளலாம். 1. வருணப் பாகுபாட்டைக் கடவுள்தான் படைத்தார் என்றது 2. நான்கு வருணத்தாரையும் பிரமன் தன் உடலின் வெவ்வேறு பகுதிகளிலிருந்து படைத்தார் என்றது 3. கடவுளுக்கு நெருக்கமானவர்கள் தாங்கள்தான் என்றது 4. மற்ற வருணத்தார் கடவுள் அருளைத் தங்கள் மூலந்தான் பெற முடியும் என்றது
''இவற்றுள் சில வெளிப்படையானவை, சில நுட்பமாகப் புலனாகி நிற்பவை.
இக்கடவுள் தத்துவத்தின் உள்நோக்கை உணர்ந்த திருவள்ளுவர், இந்தக் கடவுள் தத்துவத்திற்கு மாற்றாகத் தாமே ஒரு கடவுளைப் படைத்துள்ளார்; அந்தக் கடவுள்,
1. எல்லார்க்கும் பொதுவானது; 2. யாரையும் பிளவுபடுத்தாதது; 3. படைத்தல், காத்தல், அழித்தல் என்னும் தொழில்கள் இல்லாதது; 4. பண்பு அடிப்படையிலானது; மனிதர்கள் அடைய வேண்டிய பண்புகளின் நிறைநிலைப் பண்பாய் அமைவது; 5. தன்னை உணர இடைத்தரகர் தேவை இல்லாதது; 6. சடங்குகள் வழிபாடுகள் என எதுவும் தேவை இல்லாதது; 7. தன்னைப் பற்றி எல்லாரும் மெய்யுணர்வு பெற வாய்ப்பாய் அமைவது; 8. தன் நெறி முயல்வார்க்கு, முயன்ற அளவிற்குப் பயனாய் அமைவது.
இப்படிப்பட்ட புதிய/புரட்சிகரமான/பொதுவான கடவுளைப் படைத்து, சமுதாயத்தில் நிலவும் பகுப்புணர்வைச் சீரமைக்க முயன்றுள்ளார்.
ஒரு வருணத்தார் தங்களை மட்டும் தெய்வநிலைக்கு உரியவர்களாக உயர்த்திக் கொண்டார்கள். அதை மாற்றி, சமுதாயத்தில் வாழ்வாங்கு வாழும் யார் ஒருவரும் தெய்வ நிலையை அடைய முடியும் என்னும் கருத்தாக்கத்தை முன்வைத்தவர் திருவள்ளுவர். அதன்படி, யார்யார் எல்லாம் தெய்வ நிலையை அடைதற்குரியவர்கள் என்பதற்குச் சில முன்வரைவுகளையும் முன்வைத்தார். அந்த முன்வரைவில் மனித தெய்வங்களாகக் கருதத்தக்கவர்களைப் பின்வருமாறு பகுத்துள்ளார்:
வேள்வியால் தெய்வங்களை மனம் குளிர வைக்கலாம் என்றும் அதனால் தெய்வங்களின் அருளைப் பெறலாம் என்றும் பல நன்மைகள் வாய்க்கும் என்றும், அந்த வேள்வி செய்வதற்குத் தகுதியுடையவர்கள் ஒரு குறிப்பிட்ட வருணத்தவரே என்றும் கருத்தை உருவாக்கம் செய்தும் தம்மை உயர்த்திக் கொண்டார்கள்; வேள்விகளில் உயிர்க் கொலைகள் செய்து, தெய்வத்திற்குப் படைத்துத் தாங்கள் உண்டார்கள். வேள்வியால் தம்மை மட்டும் உயர்த்திக் கொள்ள நினைத்தவர்களின் செயலை மறுத்து,
அவிசொரிந்து ஆயிரம் வேட்டலின் ஒன்றன் உயிர்செகுத்து உண்ணாமை நன்று (குறள். 259)
என்னும் கருத்தை முன்வைத்தார் திருவள்ளுவர்.
தாம் சமுதாயத்தில் உயர்ந்தவர்கள் என்பதைக் காட்டும் நோக்கில் அந்தணர் என்னும் மதிப்பிற்குரிய பெயரைப் பிராமணர்கள் தமதாக்கிக் கொண்டனர்; அந்தப் பெயர் தமக்கே உரிய பெயர் எனவும் கொண்டனர். அந்தணர் என்னும் பெயரால் உயர்வு தாழ்வு உருவாக்கம் பெறுவதைக் கண்ட திருவள்ளுவர், அந்தப் பெயரை எல்லா வருணத்தார்க்கும் உரிய பொதுப் பெயர் ஆக்க எண்ணியுள்ளார். அதற்கான ஒரு வரைவையும் வழங்கியுள்ளார். எல்லா உயிர்களிடமும் அருளுணர்வு கொண்டவர்களாக விளங்கும் அறவோர் ஒருவர் எந்த வருணத்தில் பிறந்திருந்தாலும் அவர் அந்தணர் ஆவார் என்னும் புது வரைவை/பொது வரைவை முன்வைத்தார் திருவள்ளுவர். சமுதாயச் சீர்திருத்தம் கருதி அவர் வடிவமைத்த குறள்தான்,
அந்தணர் என்போர் அறவோர் மற்று எவ்வுயிர்க்கும் செந்தண்மை பூண்டு ஒழுக லான் (குறள். 30)''
என்பது...''
திருவள்ளுவர் முன்வைத்த இந்த மாற்றுக் கருத்துகள் எல்லாம் பிராமணர்களை எதிர்க்க வேண்டும் என்பதற்காக அன்று; அது, அவருடைய நோக்கமும் அன்று. மனிதனைப் பிளவுபடுத்தும் வருணப் பாகுபாட்டால், மனிதர்களுக்குள் ஏற்றத் தாழ்வுகள் உண்டாகிவிடக் கூடாது; எல்லாரும் சமமாக வாழ வேண்டும்; யாருக்கும் சமுதாய மதிப்பு என்பது பிறப்பினால் உருவாக்கப்படக் கூடாது, படிப்பு, பண்பு, பயன்பாடு ஆகியவற்றை அடிப்படையாகக் கொண்டுதான் உருவாக்கப்பட வேண்டும் என்னும் சமுதாய விழிப்புணர்வை உண்டாக்குவதற்குத்தான் இந்தச் சீர்திருத்தங்களைத் திருவள்ளுவர் உருவாக்கம் செய்து சமுதாய அரங்கில் முன்வைத்துள்ளர்.
இவை எல்லாம், திருவள்ளுவர் தக்க காலத்தில் செய்த பெரிய சமுதாயச் சீர்திருத்தங்கள் எனலாம். (பக்கங்கள்: 59-65)."
குறிப்பு
பகுப்பு:திருக்குறள் பகுப்பு:2005 தமிழ் நூல்கள் பகுப்பு:மணிவாசகர் பதிப்பக நூல்கள்
இரட்சணிய யாத்திரிகம்
இரட்சணிய யாத்திரிகம் என்றி ஆல்பிரட் கிருஷ்ணபிள்ளை (எச்.ஏ.கிருட்டிணனார்) அவர்களால் எழுதப்பட்ட ஒரு காப்பிய நூல் ஆகும். ஜான் பான்யன் (John Bunyan) என்பவர் ஆங்கிலத்தில் இயற்றிய 'புனிதப் பயணிகள் முன்னேற்றம்' என்ற நூலின் தமிழாக்கமான மோட்சப்பிரயாணம் என்னும் நூலைத் தழுவிச் செய்யுள் நடையில் எழுதப்பட்டதாகும். (The Pilgrim's Progress) தழுவல் ஆகும். கம்ப இராமாயண இலக்கிய வழியிலும், தண்டியலங்கார இலக்கண வழியிலும் தமிழ் மரபுக்கேற்ப எழுதப்பட்டுள்ளது.
இந்நூலில் பருவம் என்பது பெரும் பிரிவு, படலம் அப்பருவத்தினுள் அமையும் சிறுபிரிவு. இந்நூல் ஆதிபருவம், குமார பருவம், நிதான பருவம், ஆரணிய பருவம், இரட்சணிய பருவம் என்னும் ஐந்து பருவங்களையும் 47 படலங்களையும் உடையது. இந்நூல் 3622 பாடல்களையும், 144 இரட்சணிய யாத்திரிகத் தேவாரங்களையும் கொண்டுள்ளது.
இரட்சணிய யாத்திரிகத்தில் காப்பியத் தலைவன் கிருத்துவன் அல்லது ஆன்மீகன் ஆவான். அவனின் குரு நற்செய்தியாளன், நண்பன் மென்னெஞ்சன் ஆவான். காப்பியத் தலைவன் மனம் தடுமாறும் போது அவனுக்கு உதவி  சகாயம் செய்கிறான். இடுக்க வாயில் என்னுமிடத்தில் வியாக்கியானி என்பவனைச் சந்திக்கிறான். அவனது ஊக்க உரைகளால் உரம் பெறுகிறான். நல்வழி நோக்கிச் செல்லுகின்ற பயணம், எளியதாக அமைவதில்லை; துன்பங்களும் தொல்லைகளும் அடுக்கடுக்காக வந்து, நம்மை வழி தவறச் செய்யும். எனினும் அசையாத ஊக்கத்தோடு நாம் அப்புனிதப் பயணத்தில் முன்னேறிச் செல்ல வேண்டும் என்பதை இதன் வாயிலாக உணர்கிறான். தனது பயணத்தில்  கிறிஸ்தவ குன்றினைக்  கண்டு இறைவனைத் துதித்தபடி முன்னேறும் அவன், இடையில் பயணிகள் இளைப்பாறும் ஒரு சத்திரத்தில் தங்கி ஒய்வு பெறுகிறான். அங்கு விவேகி, யூகி, பக்தி, சிநேகிதி என்னும் நான்கு நல்ல பெண்மணிகள் அவனை அன்புடன் உபசரிக்கின்றனர். அவர்களுள் பக்தி என்பவள், கிறித்து பெருமானின் சிலுவைப்பாடுகளையும் அதனால் மனிதர் பெறும் மீட்சியின் (விடுதலையின்) அருமையையும் விளக்கிச் சொல்கிறாள்.
மீண்டும், பயணத்தில் நம்பிக்கை என்னும் இன்னொரு நண்பனின் துணையைப் பெறுகிறான். பற்பல துன்பங்களைத் தாண்டி இறுதியில் மரண ஆற்றையும் கடந்து, உச்சிதப் பட்டணம் சேருகின்றனர். அங்கு இவர்களை இறைத்தூதர்கள் வரவேற்கின்றனர். இயேசு பெருமான் அரியணையில் வீற்றிருக்கும் கோலத்தைக் கண்டு களிக்கின்றனர். பின்னர் இருவரும் நீடு வாழ்வு பெறுகின்றனர். ஆகவே தான் இந்நூல் இரட்சணிய யாத்திரிகம், அதாவது மீட்சிப் பயணம் எனப் பெயர் பெற்றது. எனவே இந்த நூல் முற்று உருவகமாக அமைந்த பெருங்காப்பியம் ஆகும்
திருநெல்வேலியில் இருந்து வெளிவந்த “நற்போதகம்” எனும் ஆன்மீக மாத இதழில் இரட்சணிய யாத்திரிகம் 13 ஆண்டுகள் தொடராக வெளிவந்தது. பின்னர் 1894 - ஆம் ஆண்டு மே மாதம் கிறிஸ்தவ இலக்கியச் சங்கத்தாரால் முதற்பதிப்பாக வெளியிடப்பட்டது. இரட்சணிய யாத்திரிகம் என்பதன் பொருள், கடவுளால் இரட்சிக்கப்படுவது குறித்து உயிர் செய்யும் யாத்திரை என்பதாகும்.
கூடமலை ஊராட்சி
கூடமலை ஊராட்சி (Goodamalai Gram Panchayat), தமிழ்நாட்டின் சேலம் மாவட்டத்தில் உள்ள கெங்கவல்லி வட்டாரத்தில் அமைந்துள்ளது. இந்த ஊராட்சி, கங்கவல்லி சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6120 ஆகும். இவர்களில் பெண்கள் 3044 பேரும் ஆண்கள் 3076 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குனிச்சி ஊராட்சி
குனிச்சி ஊராட்சி (Kunichi Gram Panchayat), தமிழ்நாட்டின் திருப்பத்தூர் மாவட்டத்தில் உள்ள கண்டிலி வட்டாரத்தில் அமைந்துள்ளது. இந்த ஊராட்சி, திருப்பத்தூர் சட்டமன்றத் தொகுதிக்கும் திருவண்ணாமலை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6693 ஆகும். இவர்களில் பெண்கள் 3262 பேரும் ஆண்கள் 3431 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
குனாட்சா சமர்
குனாட்சா சமர் (Battle of Cunaxa) என்பது கிமு 401 கோடையின் பிற்பகுதியில் பாரசீக மன்னர் இரண்டாம் அர்தசெராக்சஸ் மற்றும் அவரது தம்பி இளைய சைரஸ் ஆகியோருக்கு இடையே அகாமனிசிய சிம்மாசனத்தைக் கைப்பற்ற நடந்த சமராகும். சைரசின் கிளர்ச்சியால் நடந்த இந்த பெரும் போரானது பாபிலோனுக்கு வடக்கே 70 கிமீ, தொலைவில் யூப்ரடீசின் இடது கரையில் உள்ள குனாட்சா என்ற இடத்தில் நடந்தது. இந்தப் போரின் முதன்மை சான்றாக இப்போரில் கலந்துகொண்ட கிரேக்க வீரர் செனபோன் எழுதிய நூல் உள்ளது.
தயார்படுத்தல்கள்
சைரஸ் 10,400 ஹாப்லைட்டுகள் மற்றும் 2,500 இலகுரக காலாட்படை மற்றும் கேடயர்கள் அடங்கிய கிரேக்க கூலிப்படையை எசுபார்த்தன் தளபதி கிளியர்ச்சசின் தலைமையில் திரட்டி, குனாட்சாவில் அர்தசெராக்சை எதிர்கொண்டார். பாரசிகத்தின் இராணுவ பலம் 40,000 பேர் ஆகும். இடது|thumb| [[இரண்டாம் அர்தசெராக்சஸ்|அர்டாக்செர்க்சின் உருவப்படம்.]] சைரஸ் தன் அண்ணனான பாரசிக மன்னர் தன் இராணுவத்தை நெருங்கி வருவதை அறிந்ததும், அவர் தனது இராணுவத்தை போருக்கு அணிவகுக்க வைத்தார். அவர் கிரேக்க கூலிப்படையை வலதுபுறம், ஆற்றின் அருகே நிற்க வைத்தார். இதைத் தவிர, அன்றைய போர் ஒழுங்கின் பாரம்பரியத்தின்படி, 1,000 பலம் கொண்ட குதிரைப்படைகள் அவர்கள் வலதுபுறத்தில் ஆதரவாக இருந்தது. கிரேக்கர்களுக்கு இது மரியாதைக்குரிய இடம். 600 மெய்க் காப்பாளர்கள் சூழ சைரஸ் கிரேக்க கூலிப்படையின் இடதுபுறத்தில் இருந்தார். சைரசின் ஆசியப் படைகள் இடது புறத்தில் இருந்தன.
அதற்கு நேர்மாறாக, இரண்டாம் அர்தசெர்க்ஸஸ் தனது இடதுபுறத்தில் உள்ள படையை ஆற்றோரம் நிறுத்தினார், குதிரைப்படையின் ஒரு அலகு அதற்கு துணையாக இருந்தது. ஆர்தசெர்க்ஸஸ் படைகளின் வரிசையின் மையத்தில் இருந்தார். 6,000 பாரசீக குதிரைப்படைகள் (உலகின் மிகச் சிறந்தவை) சைரசின் இடதுபுறத்தில் இருந்தன. அவருடைய அணிவகுப்பு வரிசை மிகவும் நீளமானதாக இருந்தது.
இறுதித் தாக்குதல் தொடங்கும் முன், குனாக்சாவில் நடந்த நிகழ்வுகளின் முக்கியப் பிரதிநிதியான செனபோன், அந்த நேரத்தில் ஒரு நடுத்தர அதிகாரியாக இருந்தார். அவர் சைரசை அணுகி, அனைத்து முறையான உத்தரவுகளும் செயல்களும் செய்யப்பட்டன என்பதை உறுதிப்படுத்திக் கொண்டார். சைரஸ் செய்யப்பட்டதாகவும், போருக்கு முன் பாரம்பரியமாக நடக்கும் பலிகள் வெற்றியை உறுதிகூறின என்றும் கூறினார்.
சமர்
கிரேக்கர்கள், சைரசின் வலதுபுறத்தில் நிறுத்தப்பட்டு, அவர்களின் எண்ணிக்கையை விட அதிகமாக உள்ள, அர்தசெர்க்சின் இராணுவத்தின் இடது பக்கத்தை தாக்கினர். அவர்களின் அம்புத் தாக்குதல்கள் வருவதற்குள் படை அணிகளை உடைத்து தப்பி புகுந்து தாக்கினர். இருப்பினும், பாரசீக வலது படைகளுக்கும் அர்தசெர்க்சின் இராணுவத்திற்கும் சைரசுக்கும் இடையிலான சண்டை மிகவும் கடினமானதாக நீடித்ததாகவும் இருந்தது. சைரஸ் தனிப்பட்ட முறையில் தனது சகோதரரின் மெய்க்காப்பாளர் மீது தாக்குதல் மேற்கொண்டார் மற்றும் ஒரு ஈட்டியால் கொல்லப்பட்டார். இது கிளர்ச்சியாளர்களை பின்வாங்கச் செய்தது. (ஈட்டியை எறிந்தவர் மித்ரிடேட்ஸ் என்று அறியப்பட்டார், மேலும் அர்தசெர்க்ஸ் தன் கையால் தன் சகோதரனைக் கொலை செய்யவேண்டும் என்று இருந்த நிலையில் கொலையை அவர் செய்ததால் பின்னர் அவருக்கு மரண தண்டனை விதிக்கபட்டது). சைரசின் மரணத்தைக் கேள்விப்படாத, ஆயுதம் ஏந்திய கிரேக்கக் கூலிப்படையினர் மட்டும் போரில் உறுதியாக நின்றனர். அர்தசெர்க்சின் இராணுவத்தின் மிகப் பெரிய வலது படைகளை எதிர்த்து கிளீச்சஸ் முன்னேறி பின்வாங்கினார். இதற்கிடையில், அர்தசெர்க்சின் துருப்புக்கள் கிரேக்க முகாமைக் கைப்பற்றி, அவர்களின் உணவுப் பொருட்களை அழித்தன.
பின்விளைவு
thumb| ஆளுநர் திசாபெர்னசால் கிரேக்க தளபதிகள் விருந்துக்கு அழைக்கப்பட்டனர். பின்னர் அவர்கள் கைது செய்யப்பட்டு மரண தண்டனை விதிக்கப்பட்டனர். கிரேக்க படை வீரரும் எழுத்தாளருமான செனபோனின் கூற்றுப்படி, கிரேக்க கனரக துருப்புக்கள் குனாக்சாவில் இரண்டு முறை தங்களை எதிர்த்த பாரசீகப் படைகளை முறியடித்தன. அதில் ஒரு கிரேக்க சிப்பாய் மட்டுமே காயமடைந்தார். போருக்குப் பிறகுதான், சைரஸ் கொல்லப்பட்டதை அவர்கள் கேள்விப்பட்டனர். இதனால் அவர்களின் வெற்றி பயனற்றதானதால், போர்ப் பயணம் தோல்வியடைந்தது. அவர்கள் ஒரு மிகப் பெரிய பேரரசின் நடுவில் இருந்தனர், அவர்களுக்கு உணவு இல்லை, வேலை கொடுப்பவர்கள் இல்லை, நம்பகமான நண்பர்கள் இல்லை. அவர்கள் தங்கள் பாரசீக கூட்டாளியான அரியாயசை அரியணையில் அமர்த்த முன்வந்தனர். ஆனால் அவர் அரச குருதியைச் சேராதவர் என்பதால், அரியணையை தக்கவைத்துக் கொள்ள பாரசீகர்களிடையே போதுமான ஆதரவு கிடைக்காது என மறுத்துவிட்டார். அவர்கள் தங்கள் சேவையை அர்டாக்செர்க்சின் முன்னணி ஆளுநர் திசாபெர்னசுக்கு வழங்கினர், ஆனால் அவர் அவர்களை ஏற்க மறுத்துவிட்டார், மேலும் அவர்கள் அவரிடம் சரணடையவும் மறுத்துவிட்டனர். கிரேக்கர்களும் தங்கள் தாய்நாடு திரும்ப ஆவல் கொண்டனர். வந்த வழியே செல்ல விரும்பாமல் வடக்கு நோக்கி புறப்பட்டனர். முன்பின் பார்த்திராத வழியில் செல்லத் துவங்கினர்.
திசாபெர்னசின் விருந்து அழைப்பை கிரேக்க மூத்த அதிகாரிகள் முட்டாள்தனமாக ஏற்றுக்கொண்டனர். அங்கே அவர்கள் கைதுசெய்யப்பட்டு, அரசனிடம் கொண்டு செல்லப்பட்டு, அங்கே தலை துண்டிக்கப்பட்டனர். கிரேக்கர்கள் தங்களுக்கு புதிய தலைவரைத் தேர்ந்தெடுத்து, கடற்கரையிலுள்ள கிரேக்கக் குடியேற்றத்தை அடைய, கோர்ட்யூன் மற்றும் ஆர்மீனியா வழியாக கருங்கடலுக்கு வடக்கு நோக்கி அணிவகுத்துச் சென்றனர். அவர்களின் பயணமானது, பத்தாயிரவரின் அணிவகுப்பு, என்று தனது அனபாசிஸ் நூலில் செனபோனால் பதிவு செய்யப்பட்டது.
செட்சியாஸ்
குனாட்சா சமரில் செனபோனைத் தவிர, பழங்காலத்தைச் சேர்ந்த மற்றொரு பிரபலமான எழுத்தாளர் ஈடுபட்டார். அந்த நேரத்தில் அகாமனிசியப் பேரரசுக்கு உட்பட்ட காரியாவைச் சேர்ந்த செட்சியாஸ், குனாட்சா போரில் அர்தசெர்க்சஸ் மன்னரின் பரிவாரத்தைச் சேர்ந்தவராக இருந்தார். மேலும் மன்னரின் சதையில் ஏற்பட்ட காயத்திற்கு சிகிச்சையளித்தார். போருக்குப் பிறகு அவர் கிரேக்கர்களுடன் பேச்சுவார்த்தைகளில் ஈடுபட்டதாகக் கூறப்படுகிறது. மேலும் எசுபார்த்தன் தளபதி கிளியர்ச்சசுக்கு பாரசிகத்தில் மரணதண்டனை பெறுவதற்கு முன்னர் அவருக்கு உதவினார். செடெசியாஸ் ஆறுகள் மற்றும் பாரசீக வருவாய்கள் குறித்த கட்டுரைகளை எழுதியவர், இண்டிகா (Ἰνδικά) என்ற பெயரில் இந்தியா குறித்தும், அசிரியா மற்றும் பாரசிகத்தின் வரலாற்றை 23 புத்தகங்களில் பெர்சிகா (Περσικά) இல் எரோடோட்டசுக்கு போட்டியாக எழுதினார்.
குறிப்புகள்
பகுப்பு:கிமு ஐந்தாம் நூற்றாண்டு பகுப்பு:பண்டைய கிரேக்கம் சம்பந்தப்பட்ட சமர்கள் பகுப்பு:Coordinates on Wikidata பகுப்பு:கிமு 401 பகுப்பு:கிரேக்க பாரசீகப் போர்கள் பகுப்பு:அகாமனிசியப் பேரரசு சம்பந்தப்பட்ட சமர்கள்
மாரீசு டேட்
மாரீசு டேட் (Maurice Tate , பிறப்பு: மே 30 1895, இறப்பு: மே 24 1956), இங்கிலாந்து அணியின் துடுப்பாட்டக்காரர். இவர் 39 தேர்வுத் துடுப்பாட்டப் போட்டியிலும், 679 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1895 பிறப்புகள் பகுப்பு:1956 இறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:விசுடென் துடுப்பாட்டக்காரர்கள் பகுப்பு:பிளேயர்ஸ் துடுப்பாட்டக்காரர்கள் பகுப்பு:வடக்கு எதிர் தெற்கு துடுப்பாட்டக்காரர்கள்
நீல் குரூகர்
வெளி இணைப்பு
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1981 பிறப்புகள் பகுப்பு:வாழும் நபர்கள் பகுப்பு:ஆக்சுபோர்டு பல்கலைக்கழகத் துடுப்பாட்டக்காரர்கள்
கந்தன் கருணை (திரைப்படம்)
கந்தன் கருணை (Kandan Karunai) 1967 இல் வெளிவந்த இந்தியத் தமிழ்த் திரைப்படம். இத் திரைப்படத்தை ஏ. பி. நாகராஜன் இயக்கினார். சிவாஜி கணேசன், சாவித்திரி மற்றும் பலர் இத் திரைப்படத்தில் நடித்திருந்தனர்.
முருகக் கடவுளின் பிறப்பு, அவர் சிறுவனாயிருந்தபோது ஒரு மாம்பழத்துக்காகக் கோபித்துக் கொண்டு பழனிமலை சென்றது, சூரபதுமன் வதம், தெய்வயானை மற்றும் வள்ளியுடனான திருமணம் ஆகிய கந்தபுராண நிகழ்வுகளைக் கதைக்கருவாகக் கொண்டு எடுக்கப்பட்டத் திரைப்படம் ஆகும்.
குண்டுபள்ளி பௌத்த நினைவுச் சின்னங்கள்
குண்டுபள்ளி பௌத்த நினைவுச் சின்னங்கள் (Guntupalli Group of Buddhist Monuments), இந்தியாவின் ஆந்திரப் பிரதேசத மாநிலத்தின், மேற்கு கோதாவரி மாவட்டத்தில் உள்ள குண்டுபள்ளி கிராமத்தில் உள்லது.
மேற்கு கோதாவரி மாவட்டத் தலைமையிடமான ஏலூரு நகரத்திலிருந்து 40 கிமீ தொலைவில் உள்ளது.
இப்பௌத்த தொல்லியல் களம் இரண்டு பௌத்தக் குடைவரைகளும், ஒரு சைத்தியம்    மற்றும் இரண்டு பெரிய தூபிகளும் கொண்டது.
இப்பௌத்த தொல்லியல் களம் கிமு 200 - 0 ஆண்டுகளுக்கு முந்தியதாகும். பிற்காலத்தில் இத்தொல்லியல் களத்தில் சிற்பங்கள் செதுக்கப்பட்டுள்ளது.
இத்தொல்லியல் களத்தை அகழ்வராய்ச்சி செய்த போது மூன்று பௌத்த நினைவுச் சின்னஙகள் கொண்ட பேழை கண்டெடுக்கப்பட்டது. இப்பேழைகளில் தங்கம், வெள்ளி, நவரத்தினங்கள் இருந்தது. ஒரு பேழையில் அவலோகிதரின் வெண்கலச் சிலை இருந்தது. பேழையின் மீது தேவநாகரி எழுத்தில் குறிப்புகள் கொண்டிருந்தது. இவைகள் கிபி 9 - 10ம் நூற்றாண்டுக் காலத்தவை என குறிப்புகள் மூலம் அறியப்படுகிறது.
வெளி இணைப்புகள்
பகுப்பு:ஆந்திர ஊர்களும் நகரங்களும் * பகுப்பு:இந்தியத் தொல்லியற்களங்கள் பகுப்பு:ஆந்திரப் பிரதேசத்தில் உள்ள தொல்லியல் தளங்கள் பகுப்பு:பௌத்த யாத்திரைத் தலங்கள் பகுப்பு:மேற்கு கோதாவரி மாவட்டம்
முக்தீசூ
மொகடிசு (சோமாலி மொழி: Muqdisho, அரபு மொழி: مقديشو‎, இத்தாலிய மொழி: Mogadiscio) சோமாலியா நாட்டின் தலைநகரமும் மிகப்பெரிய நகரமும் ஆகும். இந்தியப் பெருங்கடலின் கரையில் அமைந்துள்ள இந்நகரத்தில் 17 ஆண்டுகளாக சோமாலிய உள்நாட்டுப் போர் நடைபெருகிறது.
மேற்கோள்கள்
பகுப்பு:சோமாலியா பகுப்பு:ஆப்பிரிக்கத் தலைநகரங்கள் பகுப்பு:இந்தியப் பெருங்கடல்
ஜேம்ஸ் புகேனன்
ஜேம்ஸ் புகேனன் ஜூனியர் ( James Buchanan Jr; ஏப்ரல் 23, 1791 –    ஜூன் 1, 1868) 1857 முதல் 1861 வரை அமெரிக்காவின் 15 வது குடியரசுத் தலைவராகப் பணியாற்றினார். அதற்கு முன்பாக இவர் அமெரிக்க உள்நாட்டுப் போரில் சேவை செய்தார். ஜனநாயகக் கட்சியின் உறுப்பினரான புக்கனன் வெளியுறவுத்துறை செயலாளராக பணியாற்றினார் மற்றும் குடியரசுத் தலைவராக வருவதற்கு முன்பு அமெரிக்க காங்கிரசின் இரு அவைகளிலும் பென்சில்வேனியாவை பிரதிநிதித்துவப்படுத்தினார்.
பென்சில்வேனியாவின் கோவ் கேப்பில் பிறந்த புக்கனன் வழக்கறிஞராகி பென்சில்வேனியா பிரதிநிதிகள் சபைக்கு ஒரு கூட்டாட்சியாளராக தேர்தலில் வெற்றி பெற்றார். 1820 ஆம் ஆண்டில், அவர் அமெரிக்க பிரதிநிதிகள் சபைக்கான தேர்தலில் வெற்றி பெற்றார், ஆண்ட்ரூ ஜாக்சனின் ஜனநாயகக் கட்சியுடன் இணைந்து அமைச்சராகப் பணியாற்றினார், பின்னர் பென்சில்வேனியாவில் இருந்து  அமெரிக்க செனட்டர் தேர்தலில் வெற்றி பெற்றார். 1845 ஆம் ஆண்டில், குடியரசுத் தலைவர் ஜேம்ஸ் கே. போல்கின் வெளியுறவு செயலாளராக பணியாற்ற அவர் நியமிக்கப்பட்டார். 1856 ஜனநாயக தேசிய மாநாட்டில் அப்போதைய குடியரசுத் தலைவர் பிராங்க்ளின் பியர்ஸ் மற்றும் செனட்டர் ஸ்டீபன் ஏ. டக்ளஸ் ஆகியோரை தோற்கடித்தார்.
ஆரம்ப கால வாழ்க்கை
இடது|thumb| புக்கனனின் பிறப்பிடம் [[மரக்கட்டைக் குடில், பென்சில்வேனியாவின் மெர்கெஸ்பர்க்கிற்கு மாற்றப்பட்டது ]] ஏப்ரல் 23, 1791 அன்று, பிராங்க்ளின் கவுண்டியில் உள்ள பென்சில்வேனியாவின் கோவ் கேப்பில் (இப்போது புக்கனனின் பிறந்த இடம் மாநில பூங்கா ) ஒரு மரக்கட்டைக் குடிலில் பிறந்தார். இவரது தந்தை ஜேம்ஸ் புக்கனன் சீனியர் ஒரு வணிகர், வணிகர் மற்றும் விவசாயி  ஆவார். இவரது தாய் எலிசபெத் ஸ்பீர் படித்த பெண்மனி ஆவார். அவரது பெற்றோர் இருவரும் உல்ஸ்டர் ஸ்காட் வம்சாவளியைச் சேர்ந்தவர்கள் ஆவர். அவரது தந்தை 1783 இல் அயர்லாந்தின் கவுண்டி டொனேகல், மில்ஃபோர்டில் இருந்து குடிபெயர்ந்தார். புக்கனன் பிறந்த சிறிது நேரத்திலேயே அவரது குடும்பம் பென்சில்வேனியாவின் மெர்கெஸ்பர்க்கிற்கு அருகிலுள்ள ஒரு பண்ணைக்கு குடிபெயர்ந்தது, 1794 இல் இவர்களது குடும்பம் நகரத்திற்கு குடிபெயர்ந்தது. புக்கனனின் தந்தை அந்த நகரத்திலேயே செல்வந்தராக ஆனார்.
சுறுசுறுப்பான விடுதலைக் கட்டுநர், அவர் பென்சில்வேனியாவின் லான்காஸ்டரில் மாசோனிக் லாட்ஜ் எண் 43 இன் மாஸ்டர் மற்றும் பென்சில்வேனியாவின் கிராண்ட் லாட்ஜின் மாவட்ட துணை விடுதலைக் கட்டுநர் ஆவார்.
காங்கிரஸின் சேவை மற்றும் ரஷ்யாவுக்கான அமைச்சர்
1820 வாக்கில், பெடரலிஸ்ட் கட்சி சரிவினைச் சந்தித்தது. புக்கனன் அமெரிக்காவின் பிரதிநிதிகள் சபைக்கு "குடியரசுக் கட்சி சார்பாக கூட்டாட்சியாளராகப் போட்டியிட்டார். புக்கனன் ஆண்ட்ரூ ஜாக்சனின் ஆதரவாளராகவும், மாநிலங்களின் உரிமைகளை தீவிரமாகப் பாதுகாக்கவும் செய்தார். 1824 ஆம் ஆண்டு ஜனாதிபதித் தேர்தலுக்குப் பிறகு, ஜாக்சனின் ஆதரவாளர்களை ஜனநாயகக் கட்சியில் ஒழுங்கமைக்க புக்கனன் உதவினார், மேலும் அவர் ஒரு முக்கியமான பென்சில்வேனியா ஜனநாயகவாதியாகவும் ஆனார். வாஷிங்டனில், அலபாமாவின் வில்லியம் ஆர். கிங் உட்பட பல தெற்கு காங்கிரஸ்காரர்களுடன் அவர் தனிப்பட்ட முறையில் நெருக்கமாக இருந்தார். அவர் தனது முதல் ஆண்டில் வேளாண் குழுவில் நியமிக்கப்பட்டார், இறுதியில் அவர் நீதித்துறை தொடர்பான அமெரிக்க மன்றக் குழுவின் தலைவரானார்
பதவியேற்பு
thumb| ஜேம்ஸ் புகேனனின் பதவியேற்பு, மார்ச் 4, 1857, புகைப்படம்:ஜான் வுட் தலைமை நீதிபதியிடம் ரோஜர் பி. தானேவிடம் இருந்து புக்கனன் 1857 ஆம் ஆண்டு மார்ச் 4 ஆம் நாள் பதவியேற்றார்.
உயர்நீதிமன்றம்
புகேனன் பின்வரும் நீதிபதிகளை அமெரிக்க உச்சநீதிமன்ற நீதிபதியாக நியமித்திருந்தார்:
பிற நீதிமன்றங்கள்
புகேனன் ஏழு பிற உள்நாட்டு நீதிபதிகளை மட்டுமே நியமித்தார், அனைத்தும் அமெரிக்க மாவட்ட நீதிமன்றங்களுக்கானவை:
தனிப்பட்ட வாழ்க்கை
குடியரசுத் தலைவராக இருந்து புக்கானன் கடைசி வரை திருமணமாகாதவராக இருந்தார். சமூகவியலாளர் ஜேம்ஸ் டபிள்யூ. லோவன், மற்றும் ஆசிரியர்கள் ராபர்ட் பி. வாட்சன் மற்றும் ஷெல்லி ரோஸ் உட்பட அவர் தற்பால் சேர்க்கையாளராக இருந்திருக்கலாம் என பல எழுத்தாளர்கள் ஊகித்துள்ளனர். அவரது வாழ்க்கை வரலாற்றாசிரியர்களில் ஒருவரான ஜீன் பேக்கர், புக்கனன் தற்பால் சேர்க்கையாளர் அல்லது பிரம்மச்சாரியாக நிச்சயம் இருந்துள்ளார் எனக் கூறுகிறார்.
நினைவுச் சின்னங்கள்
வாஷிங்டனின் தென்கிழக்கு மூலையில் வசிக்கும் வெண்கல மற்றும் கிரானைட் நினைவுச்சின்னம், டி.சி.யின் மெரிடியன் ஹில் பார்க் கட்டிடக் கலைஞர் வில்லியம் கார்டன் பீச்சரால் வடிவமைக்கப்பட்டது மற்றும் மேரிலாந்து கலைஞர் ஹான்ஸ் ஷூலரால் சிற்பமாக வடிவமைக்கப்பட்டது.
பிரபலமான கலாச்சார சித்தரிப்புகள்
ரைசிங் புக்கனன் (2019) படத்திற்கு புக்கானனும் அவரது மரபுகளும் மையமாக உள்ளன.. அந்தத் திரைப்படத்தில் ரெனே ஆபர்ஜோனோயிஸ் அவரது கதாப்பத்திரத்தினை சித்தரித்தார்.
இந்திய அரசாங்கத்தின் இணைச் செயலாளர்
இந்திய அரசாங்கத்தின் இணைச் செயலாளர்: ஒன்றிய இணைச் செயலாளர் அல்லது இந்திய ஒன்றியத்தின் இணைச்செயலாளர் என அழைக்கப்படுகிறார். இவர் மத்திய பணியாளர் நியமனத் திட்டத்தின் மூலம் பதவியில் நியமனம் செய்யப்படுபவர் ஆவார் இவர் தரவரிசையில் அரசாங்கத்தின் மூன்றாவது மிக உயர்ந்த அரசியல் சாராத நிர்வாகி ஆவார்  இந்திய அரசாங்கத்தில்  இந்த பதவியை உருவாக்குவதற்கான அதிகாரம் இந்தியக் குடியரசின் 17வது அமைச்சரவையிடம்  மட்டுமே உள்ளது. இணைச் செயலாளர் பதவி என்பது ஒரு முன்னாள் பணிநிலைப் பதவி ஆகும். அதாவது யாரும் இப்பதவியை அடைய முடியும். ஆனால் பதவியில் உள்ளவர், பெரும்பாலும் ஒரு இந்தியக் குடியியல் பணியில் உள்ளவர் மற்றும் அரசாங்கத்தின் உயர் மூத்த அதிகாரியாகவும் இருப்பார். இந்த தரவரிசை மற்றும் பதவியை வகிக்கும் அரசு ஊழியர்கள் அகில இந்திய சேவைகளிலிருந்து (மாற்றுப்பணி; பதவிக்காலத்தில் இருந்த்தல், முன்னுரிமைப் பட்டியலில் இடம்பெற்றபின்) அல்லது மத்திய சிவில் சர்வீசஸ் (குழு ஏ; முன்னுரிமைப் பட்டியல்) இந்திய அமைச்சரவை நியமனக் குழுவால் நேரடியாக நியமனம் செய்யப்படுகிறார்கள்.
இந்திய அரசின் செயல்பாட்டில், ஒரு இணைச் செயலாளர் ஒரு துறையில் ஒரு பிரிவின் நிர்வாகத் தலைவராக உள்ளார். இணைச் செயலாளர்கள் - மாற்றுப்பணியில் உள்ளவர்கள் - ஐக்கிய நாடுகள் அவையில் மூத்த உயர் பதவிகளை வகிக்க முடியும், அதாவது ஐக்கிய நாடுகள் கல்வி, அறிவியல், பண்பாட்டு நிறுவனம் யுனெஸ்கோ, ஆயுத ஒழிப்பு மாநாடு ஆகியவற்றில் இந்தியாவுக்கான நிரந்தரப் பிரதியாக இருக்க முடியும். மத்திய அரசாங்கத்தின் இணைச் செயலாளர்  என்பவர் மேஜர் ஜெனரல் மற்றும் அதற்கு இணையான தரவரிசை கொண்ட  இந்திய பாதுகாப்புப் படைகளில்  முன்னுரிமை வரிசையில்  உள்ளவர்கள். ஆகியோருக்கு ஒத்த தரவரிசையில் உள்ளவர் ஆவர். சில நேரங்களில் சிறப்பு பாதுகாப்பு குழுவின் தலைவரான இன்ஸ்பெக்டர் ஜெனரல் பதவித் தரத்தில்   உள்ளவர்  அமைச்சரவை செயலகத்தில் இணை செயலாளராக (பாதுகாப்பு) நியமிக்கப்படுகிறார். முன்பு அமைச்சரவை செயலகத்தில், முன்னாள் இராணுவப் பிரிவு மேஜர் ஜெனரல் பதவியில்  இருந்த  இந்திய ஆயுதப் படைகளில் ஒன்றின் தலைமை அதிகாரி அல்லது அதற்கு சமமான பதவியில் உள்ளவர்  இணைச் செயலாளராக (ராணுவம்) நியமிக்கப்பட்டார். ஒரு மாநில அரசாங்கத்தில் ஒரு முதன்மை செயலாளராக பணியாற்றுபவர் மத்திய அரசாங்கத்தின் இணைச் செயலாளராக நியமிக்கப்படலாம்  மேலும் இந்த பதவியில் உள்ள ஒருவர் ஒரு யூனியன் பிரதேசத்தின் தலைமைச் செயலாளர் அல்லது  நிர்வாக அதிகாரி பதவியையும் வகிக்க முடியும்.
வரலாறு
இந்திய அரசாங்கத்தில் இணைச் செயலாளர் பதவி 1920 களில் உருவாக்கப்பட்டது. இந்த தரவரிசை மற்றும் பதவியில் உள்ள உறுப்பினரின் சம்பளம் ரூ. 1930 களில் ஆண்டுக்கு 36,000 ரூபாயாக இருந்தது. பிரித்தானியாவின் இந்தியப் பேரரசு ஆட்சியின் போது, 1905 முன்னுரிமை வரிசை ஆனையின் படி இந்திய அரசாங்கத்தின் இணை செயலாளரின் சம்பளம் ஆக்ரா, ஐக்கிய ஆக்ரா மற்றும் அயோத்தி மாகாணம், பஞ்சாப் மற்றும் பர்மா ஆகிய ஐக்கிய மாகாணங்களின் முதன்மைச் செயலாளருக்குச் சமமாக இருந்தது. இந்திய அரசாங்கத்தின் துணைச் செயலாளர் அல்லது கூடுதல் செயலாளர்பதவியை உருவாக்கும் முன்பு வரை  இணைச் செயலாளர் இந்திய குடிமைப் பணிச் சேவையில் (பிரிட்டிஷ் இந்தியா) இரண்டாவது மிக உயர்ந்த பதவி அல்லது தரவரிசையில் இருந்தார்.
1937 ஆம் ஆண்டில், மத்திய செயலகத்தில் ஏழு கூட்டுச் செயலாளர்கள் மட்டுமே இருந்தனர், அவர்கள் அனைவரும் இம்பீரியல் சிவில் சேவையில் உறுப்பினர்களாக இருந்தனர். இருப்பினும், 1946 வாக்கில், இந்த எண்ணிக்கை இருபத்தைந்து ஆக உயர்ந்தது.
அதிகாரங்கள், பொறுப்புகள் மற்றும் பதவிகள்
thumb|இந்திய அரசின் ஒரு துறையின் நிறுவன அமைப்பு. இடது|thumb| சி.எச்.பாபா 1947 இல் இந்திய அரசாங்கத்தின் செயலாளர் மற்றும் ஒரு சில இணை செயலாளர்களுடன். வலது|thumb| 1947 இல் இந்திய அரசாங்கத்தின் இணை செயலாளருடன் யு. இணைச்செயலாளர் பதவி என்பது அவருக்கு ஒதுக்கப்பட்ட மற்றும் ஒப்படைக்கப்பட்ட துறையின் பிரிவுகளில் சுயாதீனமான செயல்பாட்டின் அளவு மற்றும் பொறுப்பின் தேவைகளைக் கொண்ட ஒட்டுமொத்த பொறுப்பாகும். ஒரு இணைச் செயலாளர் நிர்வாகத்தின் பொறுப்பாளர் எனினும் அனைத்து நிர்வாக அதிகாரங்களிலும் பயிற்சிபெற்ற  ஓர் அமைச்சரவையின் அல்லது துறையில் ஓரு பிரிவின் தலைவரைப் போலப் பயிற்சி பெற்றவராக இருப்பர்.
அனைத்து பிரமாணப் பத்திரங்களையும் பதில்களையும் இந்திய உச்ச நீதிமன்றத்தில் தாக்கல் செய்ய கூடுதல் செயலாளர்கள் மற்றும் இணைச் செயலாளர்கள் பொறுப்பாவார்கள்.
மேற்கோள்கள்
பகுப்பு:இந்திய அரசு அதிகாரிகள்
சுந்தா பூச்சிட்டு
சாவகம் மற்றும் சுமாத்திராவில் (1200-2700 மீட்டர்) மலையடிவார மற்றும் மலையடிவார காடுகளில் பிரகாசமான நிறமுள்ள மற்றும் நீண்ட வாலுடன் வசிக்கக்கூடியன. கூட்டமாக வன மேற்பரப்பில் பறக்கக்கூடியன. ஆண் மற்ற பூச்சிட்டு ஆண்களை மிகவும் ஒத்திருக்கிறது. சிவப்பு இறக்கை, அடர் சிவப்பு நிற தொண்டையுடன் கூடியது. பெண் பறவை இசுடாராபெரி-சிவப்பு முதுகு மற்றும் முகத்துடன் மிகவும் தனித்துவமானது.
மேற்கோள்கள்
இடது|thumb| பெரிக்ரோகோடசு மினியேட்டசு (தெமினிக், 1822), அருங்காட்சியக மாதிரிகள் ஆண் இடது|thumb| பெரிக்ரோகோடசு மினியேட்டசு (தெமினிக், 1822), அருங்காட்சியக மாதிரிகள் ஆண்
பகுப்பு:மின்சிட்டு
முதலாம் சரபோஜி
முதலாம் சரபோஜி (English: Serfoji I; Marathi: सरफोजी १) (1675–1728) என்பவர் மராத்திய அரசரான தஞ்சாவூரின் முதலாம் ஏகோஜியின் புதல்வராவார். இவர் 1712 முதல் 1728 வரை தஞ்சாவூர்ரை தலைநகராக கொண்டு ஆண்டு வந்தார். இவர் மராத்திய ஆட்சிப்பகுதிகளை விரிவு படுத்தியதோடு பல இலக்கியங்கள் உருவாகவும் காரணமாயிருந்தார்.
இலக்கியம்
சிவபரதம் (Sivabharata) என்ற சமஸ்கிருத நூல் இவரின் முன்னோரான பேரரசர் வீர சிவாஜியின் வீரதீர பராக்கிரமங்களை உரைப்பதாகும். முதலாம் சரபோஜியின் காலத்தில் இது சிவாஜி சரித்திரம் என்று தமிழில் மொழிபெயர்க்கப்பட்டது.
இவரது ஆட்சிக்காலத்தில் தான் அபிராமி பட்டர் வாழ்ந்து வந்தார் என்றும் அபிராமி அந்தாதி, அபிராமி அம்மைப் பதிகம் போன்ற நூல்களை இயற்றினார் என்றும் வரலாறு இயம்புகிறது.
சிற்பம்
இவருடைய காலத்தில் சக்கரபாணி கோயில் ஆக்கம் பெற்றுத் திகழ்ந்தது. இக்கோயில் மண்டபத்தில் சுமார் 6 அடி உயரமுடைய, நின்ற நிலையிலான அவருடைய பித்தளைச் சிற்பம் உள்ளது. அதற்கு அருகே சுமார் 3 அடி உயரமுடைய ஒரு பெண்ணின் உருவமும் பித்தளையில் உள்ளது. மராட்டியர் பாணியிலான தலைப்பாகை, நீண்ட அங்கிகளோடு கூடிய மராத்திய அரச உடை அணிந்து வலக் கையில் மலர் ஒன்றை ஏந்திய நிலையில் உள்ளார். மீசை மெலிந்து உள்ளது. அருகிலுள்ள பெண் இவருடைய மகளாக இருக்க வாய்ப்புள்ளது.
உசாத்துணை
பகுப்பு:தஞ்சை மராட்டிய அரசர்கள் பகுப்பு:1675 பிறப்புகள் பகுப்பு:1728 இறப்புகள்
கம்சாத்கா தீபகற்பம்
கம்சாத்கா தீபகற்பம் (Kamchatka Peninsula, полуо́стров Камча́тка, பலுஓஸ்திரொவ் கம்சாத்கா) என்பது உருசியாவின் தூர-கிழக்குப் பகுதியில் அமைந்துள்ள ஒரு தீபகற்பம் ஆகும். இது 1250 கிமீ (780 மைல்) நீளமும் 472,300 சதுரகிமீ (182,400 சதுர மைல்) பரப்பளவும் கொண்டது. இப்பிராந்தியம் பசிபிக் பெருங்கடலின் கிழக்குப் பகுதிக்கும் ஓக்கோத்ஸ்க் கடலுக்கும் இடையில் உள்ளது.
கம்சாத்கா தீபகற்பம், கொமாண்டர் தீவுகள், கரகின்ஸ்கி தீவு ஆகியவை சேர்ந்த பிரதேசம் உருசியக் கூட்டமைப்பின் நிருவாக அலகுகளில் ஒன்றான கம்சாத்கா கிராய் என அழைக்கப்படுகிறது. இங்கு வாழும் 322,079 மக்களில் பெரும்பான்மையோர் உருசியர்கள். இவர்களை விட 8,743 பேர் (2002) கோரியாக்கள் ஆவர். அரவாசிக்கும் மேற்பட்டோர் (179,526 பேர் 2010) பெத்ரொபாவ்லொவ்ஸ்க்-கம்சாத்கி பகுதியிலும், 38,980 பேர் அருகில் உள்ள யெலிசோவோ நகரிலும் வசிக்கின்றனர்.
கம்சாத்கா தீபகற்பத்தில் கம்சாத்காவின் எரிமலைகள் அமைந்துள்ளன. இவை யுனெஸ்கோவின் உலகப் பாரம்பரியக் களங்களில் பட்டியலிடப்பட்டுள்ளன.
வெளி இணைப்புகள்
பகுப்பு:உருசியாவின் புவியியல் பகுப்பு:உருசியாவின் உலகப் பாரம்பரியக் களங்கள்
மிட்னைட் எக்ஸ்பிரஸ் (திரைப்படம்)
மிட்னைட் எக்ஸ்பிரஸ் (Midnight Express) 1978 ஆம் ஆண்டு வெளிவந்த ஆங்கிலத் திரைப்படமாகும். ஆலன் பார்க்கர் இயக்கத்தில் வெளிவந்த இத்திரைப்படத்தில் பிராட் டேவிஸ், ராண்டி குவேட் மற்றும் பலரும் நடித்துள்ளனர்.
விலங்கியல் ஆய்விதழ்
விலங்கியல் ஆய்விதழ் என்பது விலங்குகள் குறித்த ஆய்வினை வெளியிடும் அறிவியல் ஆய்விதழ் ஆகும். இது 1830ஆம் ஆண்டில் இலண்டன் விலங்கியல் சங்கத்தால் நிறுவப்பட்டது இந்த ஆய்விதழை விலே-பிளாக்வெல் வெளியிடுகிறது. இதில் ஆய்வு முடிவுகள் அடங்கிய ஆய்வுக் கட்டுரைகளைக் கொண்டுள்ளது. இவை பொதுவான விலங்கியல் ஆராய்ச்சியாளர்களை இலக்காகக் கொண்டுள்ளன. சில கட்டுரைகள் ஆசிரியரின் விருப்பத்தைப் பொறுத்துத் திறந்த அணுகல் வழியாகவும் கிடைக்கின்றன.
மிட்னைட் எக்ஸ்பிரஸ் (திரைப்படம்)
வகை
நாவல்படம்
விலங்கியல் ஆய்விதழ்
பழமையான இந்த ஆய்விதழ் ஆரம்பத்தில், 1833 முதல், லண்டனின் விலங்கியல் சங்கத்தின் நடவைக்கைகள் என்று வெளியிடப்பட்டது. பின்னர் 1965 முதல் 1984 வரை, விலங்கியல் ஆய்விதழ்: இலண்டன் விலங்கியல் சங்கத்தின் செயல்முறைகள் என வெளியானது.
வெளி இணைப்புகள்
பகுப்பு:ஆங்கில இதழ்கள் பகுப்பு:ஆய்விதழ்கள்
மிட்னைட் எக்ஸ்பிரஸ் (திரைப்படம்)
வெளியிணைப்புகள்
பகுப்பு:ஆங்கிலத் திரைப்படங்கள் பகுப்பு:1978 திரைப்படங்கள் பகுப்பு:கொலம்பியா பிக்சர்ஸ் திரைப்படங்கள் பகுப்பு:அமெரிக்கத் திரைப்படங்கள்
சுக்கிரவாரப்பட்டி
சுக்கிரவாரப்பட்டி (ஆங்கிலம்:Sukkiravarapatti), இந்தியாவின் தமிழ்நாடு மாநிலத்தில் அமைந்துள்ள விருதுநகர் மாவட்டத்தில் சிவகாசி ஊராட்சி ஒன்றியதுக்குட்பட்ட ஊராட்சி ஆகும்.
புவியியல்
இவ்வூரின் அமைவிடம் 9.30° N 77.47° E ஆகும்.கடல் மட்டத்தில் இருந்து இவ்வூர் சராசரியாக 101 மீட்டர் (331 அடி) உயரத்தில் இருக்கின்றது.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி 2,081 மக்கள் இங்கு வசிக்கின்றார்கள். இவர்களில் 50.36% ஆண்கள், 49.64% பெண்கள் ஆவார்கள்.
தொழில்
சுக்கிரவாரப்பட்டி பட்டாசு தொழிலுக்கு புகழ்பெற்ற ஊராகும்.இங்கு தீப்பெட்டி தொழிற்சாலைகளும் பட்டாசு தொழிற்சாலைகளும், கடதாசித் தொழிற்சாலைகளும் சிறியதும் பெரியதுமாக நிறைய இருக்கின்றன. சுக்கிரவாரப்பட்டி விவசாயமும் கொண்ட ஊராகும். இந்த ஊரில் வசிக்கும் மக்கள் தங்களின் தொழில் திறனை வைத்து திடமான நிலையினை எப்போதும் தக்க வைத்துகொண்டுள்ளனர். இந்தியாவின் தீப்பெட்டி உற்பத்தியிலும், பட்டாசு உற்பத்தியிலும் பெரும் பங்கு சுக்கிரவாரப்பட்டி கிராமப்புறங்களில் தான் தயாராகின்றன. மேலும் கடதாசித் தொழிற்சாலைகளும் இருக்கின்ற காரணத்தினால், இந்த ஊர் மக்களுக்கு முழுமையான வேலைவாய்ப்புகளை ஏற்படுத்தி கொடுத்துள்ளது.
போக்குவரத்து
திருத்தங்கல், சிவகாசி மேலும் திருவில்லிபுத்தூர் போன்ற நகரபகுதிகளை இணைக்கும் பேருந்துகள் மற்றும் சிற்றுந்துகள் சுக்கிரவாரப்பட்டி வழியாக இயக்கப்படுகின்றன.
வெளி இணைப்புகள்
பகுப்பு:விருதுநகர் மாவட்டத்திலுள்ள கிராமங்கள்
2004 கோடைக்கால ஒலிம்பிக் விளையாட்டுப் போட்டிகள்
2004 ஒலிம்பிக் விளையாட்டுப் போட்டிகள் என்பது கோடைகால ஒலிம்பிக் ஆகும். இது கிரேக்க தலைநகரான ஏதென்சில் ஆகத்து 13 முதல் 29 வரை நடைபெற்றது. இது அதிகாரபூர்வமாக XXVIII ஒலிம்பிக் என அழைக்கப்படுகிறது. இதில் 201 நாடுகள் பங்கு பெற்றன. 10,625 வீரர்கள் இதில் கலந்து கொண்டனர், இதில் ஆண்கள் 6,296 பெண்கள் 4,329 ஆவர். இதில் 28 போட்டிகள் நடைபெற்றது அதில் 301 நிகழ்வுகள் நடைபெற்றன. முதல் முறையாக பெண்களுக்கான மல்யுத்தமும் வாள் வீச்சும் இதில் இடம் பெற்றன. இப்போட்டிகளுக்கு 10 மில்லியன் யூரோ செலவானதாக சூன் 2004 ல் பிபிசி தெரிவித்தது. நவம்பர் 2004 கிரேக்க தூதரகம் இப்போட்டிக்கு 8.954 மில்லியன் யூரோ செலவானதாக கூறியது. இதில் பாதுகாப்புக்காக செலவிடப்பட்ட 1.08 மில்லியன் யூரோ அடக்கம்.
பதக்கப் பட்டியல்
பங்குகொண்டவைகளில் 74 நாடுகள் பதக்கம் பெற்றன.
மேற்சான்றுகள்
பகுப்பு:கோடைக்கால ஒலிம்பிக் விளையாட்டுகள் பகுப்பு:2004 இல் விளையாட்டுகள்
இட்சூக்கோ பள்ளத்தாக்கு
இட்சூக்கோ என்ற சொல் அங்காமி மொழியில் இருந்து தோன்றியது. இதற்கு தண்ணீர் என்று பொருள். இந்த பள்ளத்தாக்கில் குளிர்ச்சியான நீர் பாய்வதால் இப்பெயர் ஏற்பட்டிருக்கலாம். மாவோ நகரம் மணிப்பூர் உடனான நாகாலாந்தின் எல்லைக்கு அருகில் உள்ளது. நாகாலாதில் உள்ள விஸ்வேமா என்ற ஊரில் இருந்தும் இந்த பள்ளத்தாக்கை வந்தடையலாம்.
இந்த பள்ளத்தாக்கை சென்றடைய அரசு சார்பற்ற அமைப்புகளும், சுற்றுலா நிறுவனங்களும் உதவுகின்றன.
சான்றுகள்
பகுப்பு:இந்தியப் பள்ளத்தாக்குகள் பகுப்பு:மணிப்பூரின் புவியியல் பகுப்பு:நாகாலாந்தின் புவியியல்
விளக்குடி கஸ்தூரி ரெங்க பெருமாள் கோயில்
விளக்குடி கஸ்தூரி ரெங்க பெருமாள் கோயில் தமிழ்நாட்டில் திருவாரூர் மாவட்டம், விளக்குடி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கஸ்தூரி ரெங்கபெருமாள், ஸ்ரீதேவி பூதேவி சன்னதிகள் உள்ளன. இக்கோயிலில் மூன்று நிலை கொண்ட ராஜகோபுரம் உட்பட மொத்தம் மூன்று கோபுரங்கள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:திருவாரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
டியோன் குரூயிஸ்
வெளி இணைப்பு
டியோன் குரூயில் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 7 2011.
பகுப்பு:தென்னாபிரிக்கத் துடுப்பாட்டக்காரர்கள் பகுப்பு:1974 பிறப்புகள் பகுப்பு:யார்க்சையர் துடுப்பாட்டக்காரர்கள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:வாழும் நபர்கள்
தேசிய மக்கள் தொகை கொள்கை 2000 (இந்தியா)
தேசிய மக்கள் கொள்கை 2000 (<font color="#000000">National Population Policy 2000 ) என்பது இந்திய அரசு 2010 ஆம் ஆண்டில் எட்டப்பட வேண்டிய வகையில் சில ‌இலக்குகளைக் கொண்டு செயல்படுத்தப்பட்ட நலத்திட்டமாகும்.
சிறப்பம்சம்
இக் கொள்கை மக்கள் தொகை பற்றிய இலக்குகள் மட்டுமின்றி குழந்தை நலம், மகளிர் கல்வி, எய்ட்சு கட்டுப்பாடு போன்றவை குறித்த இலக்குகளையும் முன்வைத்தது.
வெளியிணைப்புகள்
இந்திய அரசின் மக்கள் தொகை ஆணையத்தின் இணையத்தளம்
பகுப்பு:இந்திய அரசுத் திட்டங்கள்
ஆறுதல் ஈருருளி ஓட்டம்
மைதானம்
இதன் விளையாட்டு சிறிய அளவில் அமைக்கப் பட்டிருக்கும். சுமார் இருபது மீற்றர் இடைவெளியில் இரு கோடுகள்.விளையாட்டு மைதானம் கூடுதலாக பள்ளமல்லாமல் இருப்பது நன்று
வெற்றியாளர் தெரிவு
இறுதியில் இவ்விதிக்குக் கட்டுப் பட்டு விளையாடி அனைவரும் வெளியேறிய பின் நிற்பவர் வெற்றியாளர்.
இதையும் பார்க்க
ஆறுதல் மோட்டார் சைக்கிள் ஓட்டம்
பகுப்பு:விளையாட்டுகள்
மலை அரண்மனை, திரிப்பூணித்துறா
மலை அரண்மனை எனப்படுகின்ற ஹில் பேலஸ் (Hill Palace) என்பது இந்தியாவின் கேரளா மாநிலத்தில் கொச்சியின் திருப்பூணித்துறையில் அமைந்துள்ள மிகப் பெரிய தொல்லியல் அருங்காட்சியகமாகும். இந்த அருங்காட்சியகம் கொச்சி இராச்சிய மகாராஜா அரசின் நிர்வாக அலுவலகம் மற்றும் உத்தியோகபூர்வ இல்லமாகச் செயல்பட்டு வந்தது. 1865 ஆம் ஆண்டில் கட்டப்பட்ட இந்த அரண்மனை வளாகத்தில் 54 acre பரப்பளவில் பாரம்பரிய பாணியில் கட்டபட்ட 49 கட்டிடங்கள் உள்ளன. இந்த வளாகத்தில் ஒரு தொல்லியல் அருங்காட்சியகம், ஒரு பாரம்பரிய அருங்காட்சியகம், மான் பூங்கா, வரலாற்று காலத்திற்கு முந்தைய பொருட்கள் கொண்ட பூங்கா, குழந்தைகள் பூங்கா ஆகியவை அமைந்துள்ளன. அருங்காட்சியகத்தின் வளாகத்தில் பல அரிய வகை மருத்துவத் தாவரங்கள் உள்ளன. தற்போது இந்த அரண்மனை கேரள மாநில தொல்லியல் துறையால் அருங்காட்சியகமாக மாற்றப்பட்டு பொதுமக்களின் பார்வைக்காகத் திறந்து வைக்கப்பட்டுள்ளது. இந்த அரண்மனை நகரிலிருந்து சுமார் 10 km தொலைவில் அமைந்துள்ளது. சாலை மற்றும் இரயில் பாதை வழியாக இந்த அருங்காட்சியகத்திற்குச் செல்லலாம்.
கேரள அரசின் பாரம்பரிய விவகாரங்கள் துறையால் நிறுவப்பட்ட ஒரு தன்னாட்சி ஆய்வு மற்றும் பயிற்சி நிறுவனமான பாரம்பரிய ஆய்வு மையம் (சிஎச்எஸ்) இந்த வளாகத்தில் செயல்பட்டு வருகிறது. பாரம்பரிய ஆய்வு மையமானது 'கையெழுத்துப் பிரதி பாதுகாப்பு மையம்' (எம்.சி.சி) மற்றும் கையெழுத்துப் பிரதி ஆதார மையம் (எம்.ஆர்.சி) என்ற வகையில் இந்தியச் சுவடிகள் இயக்கத்தால் அடையாளப்படுத்தப்பட்டு, செயல்பட்டு வருகிறது.
வரலாறு
வலது|thumb|200x200px| மலை அரண்மனை அருங்காட்சியக தெற்கு பிரிவு வலது|thumb|200x200px| வடக்குப் பக்கத்திலிருந்து அரண்மனையின் தோற்றம் மலை அரண்மனையானது 1865 ஆம் ஆண்டில் கொச்சின் மகாராஜாவால் கட்டப்பட்டது. தற்போது இது கேரளத்தின் மிகப்பெரிய தொல்லியல் அருங்காட்சியகமாக செயல்பட்டு வருகிறது.
இந்திய விடுதலைக்குப் பிறகு இந்த அரண்மனையை கொச்சின் அரச குடும்பத்தினர் கேரள அரசிடம் ஒப்படைத்தனர். 1980 ஆம் ஆண்டில் இந்த அரண்மனையானது தொல்லியல் துறையின் வசம் வந்து பின்னர் அருங்காட்சியகமாக மாற்றப்பட்டது. இந்த அரண்மனையானது 1986 ஆம் ஆண்டில் பொதுமக்களின் பார்வைக்காகத் திறந்துவிடப்பட்டது. இந்த அருங்காட்சியகம் மற்றும் அதன் வளாகம் மலையாளத் திரைப்படத் துறையின் பிரபலமான படப்பிடிப்பு தளங்களில் ஒன்றாகும். குதிரை வண்டி காட்சிக்கூடம் மற்றும் ஆயுத காட்சிக்கூடங்களில் ஏராளமான வரலாற்று கலைப்பொருட்கள் காட்சிக்கு வைக்கப்பட்டுள்ளன.
இந்த அரண்மனை வளாகமானது நகரின் பசுமைப் பகுதியாக உள்ளது. சந்தீப் வர்மா மற்றும் கோகுல் வினயன் ஆகியோரால் தயாரிக்கப்பட்ட தோட்டங்களுக்குள் காணப்படும் விலங்கினங்களின் பட்டியலில் 'மலை அரண்மனையின் விலங்குகள்' என்ற தலைப்பில் வெளியிடப்பட்டுள்ளது. என்ற தலைப்பில் வெளியிடப்பட்டுள்ளது.
அருங்காட்சியகம்
இந்த அருங்காட்சியகத்தில் கொச்சின் அரச குடும்ப ஓவியங்கள், கல் மற்றும் பளிங்கில் செதுக்கபட்ட சிற்பங்கள், ஆயுதங்கள், கல்வெட்டுகள், நாணயங்கள் போன்ற 14 வகை காட்சிப் பொருள்கள் காட்சிக்கு வைக்கப்பட்டுள்ளன. இந்த அருங்காட்சியகத்தில் உள்ள சேகரிப்புகளில் முக்கியமான பங்கினை வகிப்பவை கொச்சின் அரச குடும்பத்தால் வழங்கப்பட்டவையாகும். அவற்றுள் சில பங்களியம் தேவசம் மற்றும் தொல்லியல் துறையின் சில காட்சிப்பொருள்கள் ஆகும். இங்கு விலைமதிப்பற்ற கற்களைக் கொண்ட  தங்க கிரீடம் மற்றும் பல மதிப்புமிக்க நாணயங்கள், ஆபரணங்கள், கம்பீரமான படுக்கைகள் மற்றும் கல்வெட்டு மாதிரிகள் ஆகியவை உள்ளன. மேலும் யப்பான், சீனா போன்ற நாடுகளின் 200க்கும் மேற்பட்ட மண் வேலைப் பண்டங்கள், சுடுமண் படைப்புகள் காட்சிக்கு வைக்கபட்டுள்ளன. மேலும் கற்காலக் கருவிகள், குடக்கல், தொப்பி கல் போன்ற வரலாற்று காலத்துக்கு முந்தைய சின்னங்கள் காட்சிக்கு வைக்கபட்டுள்ளன. மொகஞ்சதரோ, அரப்பா போன்ற இடங்களில் எடுக்கபட்ட முத்திரைகளின் மாதிரிகள் காட்சிக்கு வைக்கபட்டுள்ளன. பிரபல மலையாள திரைப்படமான மணிச்சித்ரதாழ் இங்கே படமாக்கப்பட்டது.
இந்த அரண்மனை தினமும் காலை 10.00 மணி முதல் மதியம் 12.30 மணி வரையிலும், பிற்பகல் 2.00 மணி முதல் மாலை 5.00  மணி வரையிலும்  பொதுமக்களின் பார்வைக்காகத் திறந்து வைக்கப்பட்டுள்ளது. திங்கட்கிழமை மற்றும் தேசிய / மாநில விடுமுறை நாட்கள் இங்கு விடுமுறை நாட்களாகும்.
திரைப்படத் தளம்
இந்த மலை அரண்மனை பல மலையாளத் திரைப்படங்களில் படமாக்கப்பட்டுள்ளது. இந்த அரண்மனையில் படமாக்கப்பட்ட சில பிரபலமான படங்கள் மூன்னாம் முரா (1988), மணிச்சித்ரதாழ் (1993), பிங்காமி (1994) >, கலியூஞ்சல் (1997) , ட்ரீம்ஸ் (2000) >, சோட்டா மும்பை (2007) > போன்றவை ஆகும்.
வெளி இணைப்புகள்
பகுப்பு:இந்திய அருங்காட்சியகங்கள் பகுப்பு:கொச்சியிலுள்ள அருங்காட்சியகங்கள் பகுப்பு:அரண்மனைகள் பகுப்பு:கேரளத்தில் உள்ள அரண்மனைகள் பகுப்பு:கொச்சி பகுப்பு:கொச்சியிலுள்ள சுற்றுலாத் தலங்கள்
ஃபிரெட் டேட்
ஃபிரெட் டேட் (Fred Tate, பிறப்பு: சூலை 24 1867, இறப்பு: பிப்ரவரி 24 1943) என்பவர் இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 320 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1902 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1867 பிறப்புகள் பகுப்பு:1943 இறப்புகள் பகுப்பு:சசெக்சு துடுப்பாட்டக்காரர்கள் பகுப்பு:துடுப்பாட்டப் பயிற்சியாளர்கள் பகுப்பு:பிளேயர்ஸ் துடுப்பாட்டக்காரர்கள்
க. அருணாசலம்
கனகசபை அருணாசலம் (14 சனவரி 1946 - 27 ஏப்ரல் 2015) இலங்கைத் தமிழ்ப் பேராசிரியரும், எழுத்தாளரும், தமிழறிஞரும் ஆவார். பேராதனைப் பல்கலைக்கழகத் தமிழ்த்துறைத் தலைவராக இருந்தவர். பல ஆய்வு நூல்களை எழுதி வெளியிட்டுள்ளார்.
வாழ்க்கைக் குறிப்பு
அருணாசலம் யாழ்ப்பாண மாவட்டம், சாவகச்சேரி, அல்லாரை என்ற ஊரில் கனகசபை, காசிப்பிள்ளை ஆகியோருக்கு இரண்டாவது மகவாகப் பிறந்தார். தனது ஆரம்பக் கல்வியை அல்லாரை அரசினர் தமிழ்க் கலவன் பாடசாலையிலும் உயர்கல்வியை சாவகச்சேரி இந்துக் கல்லூரியிலும் கற்றார். பேராதனைப் பல்கலைக்கழகத்தில் தமிழ் மொழியைச் சிறப்புப் பாடமாகப் பயின்று 1971 இல் இளங்கலை சிறப்புப் பட்டம் பெற்றார். 1972 இல் பேராதனைப் பல்கலைக்கழகத்தில் உதவி விரிவுரையாளராகப் பணியில் சேர்ந்தார். ஈழத்துத் தமிழ்ச் சிறுகதைகள் தொடர்பாக ஆராய்ந்து 1974 இல் முதுகலைப் பட்டமும் தமிழ் வரலாற்றுப் புதினங்கள் தொடர்பாக ஆராய்ந்து 1979 ஆம் ஆண்டு கலாநிதிப் பட்டமும் பெற்றார். 1996 இல் தமிழ்ப் பேராசிரியராகப் பதவி உயர்வு பெற்றார். 1995 முதல் 1998 வரை பேராதனைப் பல்கலைக்கழகத் தமிழ்த் துறைத் தலைவராகப் பணியாற்றினார். மலையகத்தில் நீண்ட காலம் பணியாற்றியதன் காரணமாக, மலையக இலக்கியத்தில் இவர் பெரிதும் ஈடுபாடு கொண்டிருந்தார். "மலையகத் தமிழ் இலக்கியம்" என்ற ஆய்வு நூலை எழுதினார். பழந்தமிழ் இலக்கியத்திலும் நவீன இலக்கியத்திலும் பல நூல்களையும் ஆய்வுக் கட்டுரைகளையும் எழுதியுள்ளார்.
மேற்கோள்கள்
பகுப்பு:ஈழத்து எழுத்தாளர்கள் பகுப்பு:1946 பிறப்புகள் பகுப்பு:2015 இறப்புகள் பகுப்பு:யாழ்ப்பாணத்து நபர்கள் பகுப்பு:ஈழத்துத் தமிழறிஞர்கள்
அதிபரவளைவுரு அமைப்பு
அதிபரவளைவு அமைப்பு (Hyperboloid structure) என்பது, அதிபரவளைவு வடிவத்தைப் பயன்படுத்தி வடிவமைக்கப்பட்ட கட்டிடக்கலை அமைப்பு ஆகும். இவ்வடிவத்துக்கு இயல்பாக இருக்கக்கூடிய அமைப்பியல் வலுவைப் பயன்படுத்துவதற்காகப் பெரும்பாலும் உயரமான கோபுரங்கள் இவ்வடிவில் வடிவமைக்கப்படுகின்றன. அமைப்பியல் பயனுக்காக மட்டுமன்றி அழகுக்காகவும் கட்டிடங்களை இவ்வடிவில் அமைப்பது உண்டு. அதிபரவளைவு அமைப்பொன்றை முதன் முதலாக உருசியப் பொறியியலாளரான விளாடிமிர் சுக்கோவ் (1853 - 1939) என்பவர் கட்டினார். உலகின் முதல் அதிபரவளைவுக் கோபுரம் உருசியாவின் லிப்பெட்சுக் ஒப்லாஸ்த்தில் உள்ள பொலிபினோவில் உள்ளது.
அதிபரவளைவு அமைப்புக்களின் இயல்பு
அதிபரவளைவு அமைப்புக்கள் எதிர்மறைக் காசிய வளைமை (Gaussian curvature) கொண்டவை. அதாவது இவை நேராகவோ அல்லது வெளிப்புறம் வளைந்தோ இல்லாமல் உட்புறமாக வளைந்து இருப்பன. இரட்டை வரிப் பரப்புக்களாக (doubly ruled surfaces) இருப்பதால் நேரான வளைகளால் அமைந்த பின்னல்களாக இவற்றை உருவாக்க முடியும். இதனால் இவற்றைக் கட்டுவது இலகுவானது என்பதுடன், வளைந்த வளைகளால் அமைக்கப்படவேண்டிய வளைந்த மேற்பரப்பு அமைப்புக்களைவிட இவை உறுதியானவையாகவும் உள்ளன. தட்டையான மேற்பரப்புக்களைக் கொண்ட நேரான அமைப்புக்களைவிட அதிபரவளைவு அமைப்புக்கள் கூடிய உறுதி கொண்டவை. எனினும் இத்தகைய அமைப்பில் கட்டிடங்களைக் கட்டும்போது அவற்றில் பெருமளவு இடம் வீணாவதால், நீர்த்தாங்கிகள் போன்ற தேவைகளுக்கான அமைப்புக்களும், அழகியல் தேவைகளுக்காக அமைக்கப்படும் கட்டிடங்களுமே பெரும்பாலும் இவ்வாறு கட்டப்படுகின்றன.
கோபம்
கோபம் (Anger) என்பது மனிதர்களுக்கிடையே தோன்றும் கடுமையான உணர்ச்சியாகும். இது சிறிய எரிச்சல் அளவில் இருந்து கடுமையான வெறி கொண்டதாக இருக்கலாம். கோபம் ஏற்படும்போது உடலளவில் அதிக இரத்த அழுத்தம் வேகமான இதயத்துடிப்பு, அட்ரினலின் மற்றும் நார்அட்ரினலின் நோரட்ரினலின் அதிகம் சுரக்கலாம். யூ.ஸி. இர்வின்னை சேர்ந்த ரேமண்ட் நோவாகோ, 1975லிருந்து இது சம்மந்தமாக மிகுதியான இலக்கியங்களை அளித்து உள்ளார், அவர் கோபத்தை மூன்று விதமாக வகைப்படுத்தி உள்ளார்: அறிவை பாதிக்க கூடியது, உடலை பாதிக்ககூடியது, நடத்தையை பாதிக்கக்கூடியது. வில்லியம் டிஃபூர் எனும் கோப மேலாண்மை எழுத்தாளர், கோபத்தை உயர் அழுத்த சமையல் பாத்திரம் அதாவது அழுத்தச் சமையற்கலனுடன் (பிரஷர் குக்கர்) ஒப்பிடுகிறார்: நமது கோபத்தின் மீது நாம் அழுத்தம் கொடுக்கலாம், ஆனால் அது வெடிக்கும் வரையே.
கோபம் என்பது ஒரு ஆக்கிரமிப்பு உணர்ச்சியாக நம் அறிவிலும், உடலிலும், நடத்தையிலும் மாற்றத்தை ஏற்படுத்த கூடியது. ஒரு மனிதன் தன்னை அச்சுறுத்தும் வேறு ஒரு வெளி சக்தியை எதிர்க்க எடுக்கும் முடிவே மூளையின் தேர்வான கோபம். கோபத்தின் வெளிப்பாடுகளை முக பாவனைகள், உடல் மொழி, மூர்க்கத்தனமான நடவடிக்கைகள் ஆகியவற்றால் கண்டறியலாம். மனிதர்களோ, மிருகங்களோ கோபத்தின் வெளிப்பாடுகளாக மிகுந்த சப்தம் எழுப்புவது, உடலை பெரிதாக்க முயற்சிப்பது, பற்களை காட்டுவது, முறைப்பது முதலியவற்றை தங்கள் எதிரிகளின் அச்சுறுத்தலை நிறுத்த தரும் ஒரு எச்சரிக்கையாகும்.
சினம் குறித்து அகராதியில் குறிப்பிடப்பட்டுள்ள பொருள்கள்
சங்க இலக்கியத்தில் கதம், சீற்றம், சினம், வெகுளி முதலிய சொற்கள் கோபத்தை உணர்த்தும் சொற்களாகப் பயின்று வந்துள்ளன.-
உளவியலும், சமூகவியலும்
உளவியலாளர்கள் மூன்று வகையான கோபத்தை கண்டறிந்துள்ளனர்; அதில் முதல் வடிவமான பதற்றத்துடன் கூடிய திடீர் கோபம் என்பதை ஜோசப் பட்லர் எனும் 18ஆம் நூற்றாண்டை சேர்ந்த ஆங்கில பாதிரியால் கண்டறியப்பட்டது. இது சுயப்பாதுகாப்பின் போது வெளிபடும். இரண்டாம் வடிவம் அமைதியான உள்நோக்கத்துடன் கூடியதாகும் இது ஒருவர் தன்னை நியாயமில்லாத வகையில் நடத்தும் போது உணரப்படும். இவை இரண்டும் வந்து செல்பவை மூன்றாவது வடிவ கோபம் தங்கள் இயற்கையான மனநிலையுடன் ஒன்றிபோவது எப்போதும் எரிச்சல் அல்லது கடுகடுப்பாக இருப்பது இந்த வகையின் வெளிப்பாடாகும். கோபம் உளவியல் வளங்களை திரட்ட, தவறான நடத்தைகளை திருத்தும் உறுதியை ஊக்குவிக்க, சமூக நீதியை உயர்த்த, எதிர்மறை உணர்வுகள் மற்றும் மனக்குறைகளை நிவர்த்தி செய்ய, நம்மை பொறுமையாக இருக்க வைக்க உதவக் கூடியது. ஆனால் அதுவே சரியான வடிகால் இல்லாவிடில் அழிவைத் தர கூடியது. கோபம் தன் வலிமையான வடிவத்தில் மனிதனின் தகவல் செயல்ப்பாட்டுத் திறன், அறிவாற்றல், நடத்தை கட்டுப்பாடு முதலியவற்றை முடக்கக்கூடியது. மேலும் ஒரு கோபமான மனிதன் புற உண்மை, பச்சாத்தாபம், விவேகம் அல்லது சிந்தனையை இழந்து மற்றவர்க்கு தீங்கு விளைவிக்கலாம்.